


Tisztelt Polgármester Úr!

Köszönöm a levelét, amire ezen levélben válaszolok (E-Mailben küldött dokumentum is írásbeli dokumentumnak tekintendő, de postai úton is elküldöm az anyagot). 

A közgyűlés a törvényileg előírt módon került összehívásra a 2026. évben. 
A meghívót és a beszámolót minden tulajdonos megkapta, a törvényben foglaltak szerint, 8 nappal a közgyűlés napja előtt.
A határozatképességre vonatkozó jogszabályt nem csatoltam a meghívóhoz, annak terjedelme miatt. Ez azonban mindig ugyanaz:
A közgyűlés határozatképes, amennyiben az összes tulajdoni hányaddal rendelkező tulajdonos 50%+1 arányban jelen van, amely a 2026. évi éves beszámoló közgyűlésen teljesült. (Megismételt közgyűlésen ennek a követelménynek sem kell teljesülni, a megjelentek számától függetlenül a közgyűlés ez esetben határozatképes.)

Csatolmányban küldöm Önnek a következő dokumentumokat: 

· a 2026. évi éves beszámoló közgyűlés jegyzőkönyvét
· az E-On által a 2024. évben megállapított, az áramvezetékek állapotára vonatkozó levelét
· az E-on által jóváhagyott, az elektromos-energia hálózat fejlesztésére vonatkozó tervezetet, melyet Petrenkó Béla tervező Úr készített.
· a beérkezett árajánlatokat


A levelében foglaltakra válaszolva:
A megválasztott kivitelezővel nem készült még szerződés a helyzet bonyolultsága miatt, ami a 2 önkormányzati lakás költségbefizetési problémájából adódik.

Kérem Önt, hogy technikai kérdéseivel, mint pl. a mérőhelyek falon kívüli elhelyezésének oka, és egyéb kérdésekkel keresse a tervezőt, Petrenkó Béla Úrat (0670 7080913), vagy Bakos László területi referenst (0630 6817698). Mivel az E-On jóváhagyta a tervezetet, így bizonyára ez a szabványnak megfelelő módja ezek elhelyezésének, és a többi, tervben foglalt tartalomnak. Ilyen típusú kérdésekre csak ők tudnak válaszolni.

Az engedélyek, amelyeket Ön említett, természetesen kérvényezve lesznek, ennek szükségességéről és menetéről a kivitelező és a területi referens tud információval szolgálni a részemre. A közgyűlés előtt azonban nem kérek be semmilyen engedélyt, mielőtt még a közgyűlés megszavazta volna a szóban forgó munkálatokat.
Véleményem szerint minden tulajdonos közös érdeke a társasház fejlesztése, és így, hogy az E-On erre a társasházat kötelezte is, így mindannyiunk közös érdeke ennek akadálytalan lebonyolítása, bizonyára egyet értünk.

A kivitelezők árajánlataihoz a következő tájékoztatást tudom adni:
Az elmúlt 1 évben a megfelelő kivitelező jelölteket kerestem. Nem csak Somogy vármegyéből vettem fel a kapcsolatot több tíz, az erre alkalmas jelölttel/céggel. Mivel nem minden villanyszerelő tudja a munkát elvégezni (plombabontási engedéllyel kell rendelkezni, társasházakat sokan nem vállalnak, stb.), így nehéz volt találni olyan cégeket, amik egyáltalán megnézték az elkészült tervezetet, ami alapján árajánlatot tudtak volna adni.
A következő körben sokan nem is jeleztek vissza, vagy ha igen, nem kívántak árajánlatot küldeni a munkálatokra.

Így a végén 2 árajánlat érkezett be, ezeket is csatolom.

Viszont engedjen meg egy észrevételt.
Önök is megkapták a meghívót a 2026. évi közgyűlés időpontjáról. Mivel a közgyűlésen fontos, gazdaságilag nagy horderejű napirendi pontok voltak tárgyalandók, így számítottam egy meghatalmazottra, aki az Önök álláspontját képviseli, de senki nem volt jelen. Ha egy meghatalmazott jelen lett volna, akkor minden fent említett kérdést azonnal tisztázni tudnunk volna. Ez a közösség érdekét is szolgálta volna.

A fentebb felsorolt összes dokumentumot csatolom, viszont szeretném az Ön álláspontját személyesen is megismerni, ami a beruházást illeti. Tudnom kell, hogy Ön hogyan értékeli a projekt megvalósulását.  Jelezném, hogy miután az E-On már felszólította a társasházat a villamosenergia vezetékek szabványosítására, így annak elvégzése kiemelten fontos, mielőtt baj történik és áramvezetékolvadás miatt tűz ütne ki. A másik tényező, az árak emelkedése sem elhanyagolható, ami az utóbbi pár évben extrém módon történt és történik. Erről az egyik meghívott cég ügyvezetője (akit a közgyűlés később meg is választott a munka elvégzésére), Kui László is kitért, amikor a közgyűlésen a megjelent tulajdonosok kérdéseire válaszolt. 
Ezek miatt kérem, hogy mielőbb egyeztessünk időpontot egy személyes találkozóra.

